OzLabs/hebrew-wiki-articles huggingface dataset:
מדד הליפסטיק

מדד הליפסטיק
מדד הליפסטיק הוא מונח המשמש לתיאור עלייה במכירות של מוצרי קוסמטיקה כאינדיקטור כלכלי. המונח נטבע על ידי לאונרד לאודר, יושב ראש מועצת המנהלים של חברת הקוסמטיקה אסתי לאודר.

== רקע היסטורי ==
המדד שימש לתיאור עלייה במכירות של מוצרי קוסמטיקה במהלך המיתון של תחילת שנות ה-2000. לאודר טען כי מכירות של שפתונים יכולות להיות אינדיקטור כלכלי. הטענה היא כי רכישות של מוצרי קוסמטיקה בכלל ושפתונים בפרט – נוטים להיות ביחס הפוך לרווחה כלכלית. ההשערה הייתה כי בעתות של מצוקה כלכלית, נשים משתמשות ברכישה של שפתונים כתחליף לרכישות יקרות יותר כמו למשל כמו שמלות ונעליים.

במשבר הגדול של שנת 1929 קפצו מכירות הליפסטיק ב-25%, במשבר של 2001 עלו המכירות ב-11%. התופעה הזאת מיוחסת לרוב לחוסר היכולת להוציא בתקופות מיתון סכומים משמעותיים על טיפוח, עניין המוביל לרכישות של פריטים קטנים וזולים יחסית.

התאוריה הזו נבדקה גם בישראל:

לאודר זיהתה את מדד הליפסטיק השפתון במכירות כל משפחות המותגים מתוצרת אסתי לאודר. תקופות שפל כלכלי מאוחרות יותר, כולל המיתון של תחילת שנות ה-2000, הפריכו את טענותיו של לאודר מאחר שהמכירות למעשה צנחו בעת הירידה בפעילות הכלכלית. לעומת זאת, מכירות שפתונים עלו במהלך תקופות של פעילות כלכלית מוגברת. כתוצאה מכך, מדד השפתון הוכרז כמפוקפק בתור מדד כלכלי אמין. התופעה של הגדלת המכירות של מוצרי קוסמטיקה בשנת 2001 יוחסה מאז לעניין גדל והולך במותגי קוסמטיקה שעוצבו על ידי ידוענים.

== התפתחות ==
בשנים שלאחר 2010 התפרסמו דיווחים בכלי תקשורת רבים שעם העלייה באמנות קישוטי הציפורניים כתחביב במדינות דוברות אנגלית כמו גם במדינות מרוחקות, למשל: יפן והפיליפינים, לק הציפורניים בעצם החליף את השפתון כמוצר שמהווה פינוק עיקרי במחיר נוח עבור נשים. זו החלופה העיקרית לרכישת שפתונים בימי מיתון במקום תיקים ונעליים, מה שהוביל לשיח על מדד הלק לציפורניים.

בשנת 2009 סקר שפורסם ב"פייננשל טיימס" הראה שמכירות הליפסטיק ירדו בשנה האחרונה ב-5%. על-פי הסקר, הסיבה לירידה בצריכת הליפסטיק הייתה דווקא עלייה משמעותית במכירות של קרם איפור בסיסי (מייק-אפ). סדריק פרובאה, נשיא קבוצת אסתי לאודר העולמית, אומר כי המיתון דווקא הביא לעלייה במכירות וכתשובה לשאלה: האם הפריט הקוסמטי שאחריו צריך לעקוב במיתון הנוכחי הוא מייק-אפ, ענה:

בשנת 2012 צוות של פסיכולוגים מצא קשר בין תופעת מדד הליפסטיק לבין היבטים פסיכולוגיים הקשורים לחיפוש בני זוג. לפי המחקר, בתקופות של מיתון כלכלי חלה ירידה במספר הגברים האיכותיים שיכולים להציע ביטחון פיננסי, וארבעה ניסויים שונים שנערכו הצביעו על כך שבתקופות מיתון נשים נוטות יותר לקנות ליפסטיק, בושם או מוצרים אחרים שעשויים לסייע למשיכת בני זוג.

== קישורים חיצוניים ==
* 
* [http://www.nrg.co.il/online/55/ART1/836/779.html הבנק קורס, אבל הליפסטיק שלך הורס: מדד השפתונים החדש], כתבה ממוסף סגנון, מעריב
* 
* [http://www.onlife.co.il/עבודה/כסף/35762/ליפסטיק-בימי-מיתון ליפסטיק ותחתונים: הקשר ההדוק בין המיתון לוויקטוריה סיקרט], כתבה מאתר אונלייף

== הערות שוליים ==

קטגוריה:קוסמטיקה
קטגוריה:מדדי מחירים
קרלו השלישי, דוכס סבויה

קרלו השלישי, דוכס סבויה (באיטלקית: Carlo III. di Savoia; 10 באוקטובר 1486 – 17 באוגוסט 1553), היה דוכס סבויה משנת 1504 ועד מותו ב-1553.

==ביוגרפיה==
קרלו נולד ב-10 באוקטובר 1486 בשאזה-סור-אן, לפיליפו מסבויה ולקלודין דה ברוס, בתם של ז'אן השני דה ברוס וניקול דה שאטיון. כילד לא היה צפוי שיירש את דוכסות סבויה, מכיוון שהיו כמה יורשים לפניו. אולם בשנת 1496 מת קרלו השני, דוכס סבויה ללא יורשים, ואביו פיליפו השני, דוכס סבויה עלה לשלטון במקומו. בשנת 1497 מת אביו, ובמקומו עלה לשלטון אחיו למחצה פיליברטו השני, דוכס סבויה, אך גם הוא מת בשנת 1504 ללא יורשים, וקרלו ירש את נחלותיו. בנוסף אביו בעת עלותו לשלטון נטל לעצמו את התארים והטענות לממלכת קפריסין, וכעת ירש אותם קרלו.

במהלך הסכסוך בין בית הבסבורג לממלכת צרפת, תמך קרלו בקרל החמישי, קיסר האימפריה הרומית הקדושה. בשנת 1523 תקף פרנסואה הראשון, מלך צרפת את הצבא הקיסרי בלומברדיה, אך הובס ונאלץ לסגת. שנה לאחר מכן שוב תקף פרנסואה הראשון באיטליה, תוך שצבאו זורע הרס וחורבן בדוכסות סבויה, אך שוב הובס בקרב פאביה ונלקח בשבי. במהלך המהומות שהיו בז'נבה בין הקתולים לפרוטסטנטים, סייע קרלו לקתולים, אך הובס בשנת 1534 ושוב בשנת 1535. בשנת 1536 פלש הצבא הצרפתי לתחומי הדוכסות, כחלק מהמאבק עם בית הבסבורג, וקרלו יצא לגלות לאחר כיבוש הדוכסות על ידם.

ב-17 באוגוסט 1553 מת קרלו בגלות בוורצ'לי, ובנו אמנואלה פיליברטו, דוכס סבויה עלה לשלטון במקומו.

==משפחתו==
ב-8 באפריל 1521 התחתן קרלו עם ביאטריש מפורטוגל, דוכסית סבויה, בתם של מנואל הראשון, מלך פורטוגל ומריה מאראגון, מלכת פורטוגל, שממנה נולדו לו 9 ילדים:
* אדריאנו ג'ובאני אמדאו, נסיך פיימונטה (1522–1523)
* לודוביקו, נסיך פיימונטה (1523–1536)
* אמנואלה פיליברטו, דוכס סבויה (1528–1580)
* קתרינה מסבויה (1529–1536)
* מריה מסבויה (1530–1531)
* איזבלה מסבויה (1532–1533)
* אמנואלה מסבויה (1533)
* אמנואלה מסבויה (1534)
* ג'ובאני מסבויה (1537–1538)

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| קרלו השלישי, דוכס סבויה בית סבויה נולד:10 באוקטובר 1486 מת:17 באוגוסט 1553
|-
| rowspan="1" align="center"| פיליברטו השני
| rowspan="1" align="center"| דוכסות סבויה 1504–1553
| rowspan="1" align="center"| אמנואלה פיליברטו
|}

קטגוריה:דוכסי סבויה
קטגוריה:ילידי 1486
קטגוריה:נפטרים ב-1553
סטטיסטיקה בייסיאנית

סטטיסטיקה בייסיאנית, הנקראת על שם הסטטיסטיקאי תומאס בייס, היא תאוריה בתחום הסטטיסטיקה שבה הראיות לגבי מצבו האמיתי של העולם מבוטאות על ידי האמונות האפריוריות (קודמות לתצפית) שלנו לגבי מצבו של העולם (אמונה סובייקטיבית או כזו המבוססת על ידע קודם), הידועות בשם הסתברויות בייסיאניות.

השיטה הבייסיאנית מבטאת רק אחת מתוך כמה דרכים לפרש את המונח "הסתברות", וישנן שיטות אחרות שאינן מתבססות על אמונות אפריוריות לגבי העולם.

אחד הרעיונות המרכזיים הבאים לידי ביטוי בגישה הבייסיאנית הוא ש"הסתברות היא דעה קיימת, והסקת מסקנות מנתונים אינה אלא בדיקה מחדש של דעה זו לאור מידע רלוונטי חדש".

== הסקה בייסיאנית ==

הסקה בייסיאנית היא גישה של הסקה סטטיסטית הנבדלת מהסקה שכיחותנית . היא מבוססת בעיקר על השימוש בהסתברויות בייסיאניות על מנת לסכם ממצאים וראיות.

== מידול סטטיסטי בייסיאני ==
בניסוח של מודלים סטטיסטיים באמצעות סטטיסטיקה בייסיאנית ישנה תכונה ייחודית, בכך שהיא מצריכה הגדרה של ההסתברויות הפריוריות עבור כל אחד מהפרמטרים הלא ידועים. ההסתברויות הפריוריות הן חלק אינטגרלי מהמודל לא פחות מהביטוי של ההתפלגויות. הסתברויות פריוריות עשויות להיות או היפרפרמטרים (פרמטרים של המודל בעלי הסתברות פריורית) או התפלגות היפרפריורית (פרמטרים של ההתפלגות של הפרמטר של המודל, שלהם יש הסתברות פריורית).

== תכנון ניסויים בייסיאני ==
תכנון ניסויים בייסיאני כולל את המושג שקרוי: "השפעת האמונות המוקדמות" ('influence of prior beliefs'). גישה זו משתמשת בשיטות של ניתוח עוקב על מנת לכלול את הממצאים מהניסויים הקודמים בניסויים החדשים. זה נעשה על ידי עדכון ה"אמונות" תוך שימוש בהתפלגויות פריוריות (לפני הניסוי) ופוסטריוריות (לאחר ראיית הממצאים). דבר זה מאפשר לתכנון הניסויים לעשות שימוש במגוון אמצעים.

==ראו גם==
* רווח בר מהימנות

==קישורים חיצוניים==
* 

== הערות שוליים ==

קטגוריה:סטטיסטיקה בייסיאנית
אמנואלה פיליברטו, דוכס סבויה

אמנואלה פיליברטו, דוכס סבויה (באיטלקית: Emanuele Filiberto di Savoia; 8 ביולי 1528 – 30 באוגוסט 1580), היה דוכס סבויה מ-1553 ועד מותו ב-1580.

==ביוגרפיה==
אמנואלה פיליברטו נולד ב-8 ביולי 1528 בשיאמברי, לקרלו השלישי, דוכס סבויה ולביאטריש מפורטוגל, דוכסית סבויה, בתם של מנואל הראשון, מלך פורטוגל ומריה מאראגון, מלכת פורטוגל. בצעירותו שירת אמנואלה פיליברטו בצבאו של קרל החמישי, קיסר האימפריה הרומית הקדושה, ולחם עמו בקרבות נגד ממלכת צרפת תחת שלטון בית ולואה. בשנת 1536 פלש הצבא הצרפתי לדוכסות סבויה וכבש אותה, וכתוצאה מכך אביו קרלו השלישי, דוכס סבויה יצא לגלות.

בשנת 1553 מת אביו קרלו השלישי, דוכס סבויה, ואמנואלה פיליברטו ירש את נחלותיו, אולם מכיוון שהדוכסות הייתה תחת כיבוש צרפתי, המשיך אמנואלה פיליברטו בשירותו בצבא הקיסרי. באותה תקופה חיזר אמנואלה פיליברטו אחרי אליזבת טיודור, בתו של הנרי השמיני, מלך אנגליה, אולם ללא הצלחה. בשנת 1557 הוביל אמנואלה פיליברטו את הפלישה הספרדית לצפון צרפת, ואף נחל ניצחון מוחץ בקרב סן-קנטן. בשלום קאטו-קמברזי שנחתם בשנת 1559 בין צרפת לספרד, הוחזרה דוכסות סבויה לאמנואלה פיליברטו. באותה שנה התחתן אמנואלה פיליברטו כפי תנאי ההסכם עם מרגריט מצרפת, דוכסית ברי, בתם של פרנסואה הראשון, מלך צרפת וקלוד, נסיכת צרפת, ממנה נולד לו בנו היחיד - קרלו אמנואלה הראשון, דוכס סבויה.

אמנואלה פיליברטו היה אסטרטג פוליטי מיומן, והצליח להחזיר לדוכסות את רוב השטחים שנכבשו ממנה קודם לכן על ידי הצרפתים והספרדים. בנוסף הוא העביר את בירת הדוכסות משיאמברי לטורינו, והחליף את השפה הרשמית בדוכסות מלטינית לאיטלקית. מאוחר יותר ניסה לרכוש את מרקיזות סאלוצו, אולם נכשל במשימתו. לאחר מות דודו אנריקה, מלך פורטוגל בשנת 1580, טען אמנואלה פיליברטו על זכותו לרשת את ממלכת פורטוגל, אולם פליפה השני, מלך ספרד השתלט עליה והקים את האיחוד האיברי.

ב-30 באוגוסט 1580 מת אמנואלה פיליברטו בטורינו, ובנו קרלו אמנואלה הראשון, דוכס סבויה עלה לשלטון במקומו.

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| אמנואלה פיליברטו, דוכס סבויה בית סבויה נולד:8 ביולי 1528 מת:30 באוגוסט 1580
|-
| rowspan="1" align="center"| קרלו השלישי
| rowspan="1" align="center"| דוכסות סבויה 1553–1580
| rowspan="1" align="center"| קרלו אמנואלה הראשון
|}

קטגוריה:דוכסי סבויה
קטגוריה:אבירי מסדר גיזת הזהב
קטגוריה:ילידי 1528
קטגוריה:נפטרים ב-1580
יחיא משה עבודי

הרב יחיא משה עבודי (ה'תר"ד, 1844 – ב' בשבט ה'תרע"ה, 17 בינואר 1915) היה מורה, סוחר ושד"ר עיראקי-ירושלמי, ומחבר ספרים רבים. לאחר שעלה לירושלים נמנה עם גדולי רבני העיר.

==קורות חיים==
נולד בבגדאד שבעיראק בשנת 1844 (ה'תר"ד), ובצעירותו למד במדרש בית זלכה. בסיום לימודיו נישא למסעודה בת אברהם יהושע אליעזר, ובגיל 20 נסע להודו ושימש שם כשוחט וחזן, וכמורה של ילדי הגביר יחזקאל בן יהושע גבאי. לפרנסתו שם אף עסק במסחר.

לאחר כ-20 שנה עבר להתגורר בשאנגחאי שבסין. לאחר כעשור בסין עלה לארץ ישראל בשנת 1875 (ה'תרל"ה) והתיישב בירושלים, שם נמנה עם גדולי רבני העיר ועסק לפרנסתו במסחר. בירושלים נישא לרחל (אשתו השנייה), ועם הזמן זנח את תחום המסחר.

בשנת 1907 (ה'תרס"ז) יצא בשליחות כשד"ר מטעם כוללות הספרדים לערי הודו, ובשנת 1909 (ה'תרס"ט) סיים בהצלחה את שליחותו וחזר לירושלים.

הלך לעולמו בירושלים ב-17 בינואר 1915 (ב' בשבט ה'תרע"ה), ונקבר בהר הזיתים.

בנו, הרב דוד עבודי היה רב הקהילה היהודית בשאנגחאי שבסין.

ארכיונו האישי שמור בספרייה הלאומית<ref></ref>.

==חיבוריו==
* יגמור בעדי – על הש"ס והתוספות; חלק ב' – חידושים על מסכת ראש השנה ויומא, ועל שולחן ערוך אורח חיים; חלק ג' – על מסכת ברכות; חלק ד' – המשך מסכת ברכות ומסכת קידושין
* מגן בעדי – הערות על הספר "מגיני ארץ" המתרץ את דברי הרבנים בספר "מגן אברהם" ו"מגן דוד", חלק א', ירושלים ה'תרס"ד
* דורש בעדי – דרושים על התורה לכל עת, לחגים ולמועדים, ירושלים ה'תרע"ג
* שומר בעדי – חידושים על התורה והערות על פרקי אבות, כולל שירים שכתב
* משרא קטרין – על פירושי בעלי התוספות לתלמוד
* הדר זקנים – חידושים על מסכתות הש"ס
* מורה דרכים – לקט פתגמי חז"ל
* ספר ההערות – כתב יד
שירים שכתב נשארו בכתב יד, קונטרסים נוספים שחיבר אבדו עם השנים, וחידושים רבים שכתב פורסמו בהמאסף, תורה מציון ו"אור תורה".

==קישורים חיצוניים==
* 
* 
* 
* 

=== ספריו ===
* 
* 
* 

==הערות שוליים==

קטגוריה:אנשי עליות קדומות לארץ ישראל
קטגוריה:בוגרי מדרש בית זלכה
קטגוריה:חזנים ביישוב
קטגוריה:אנשי חינוך יהודים הודים
קטגוריה:אנשי עסקים יהודים הודים
קטגוריה:יהודים סינים
קטגוריה:ירושלים: אישים
קטגוריה:ירושלים: רבנים
קטגוריה:מורים יהודים עד אמצע המאה ה-20
קטגוריה:מחברי ספרי דרוש
קטגוריה:מחברי ספרי חידושים על התורה
קטגוריה:סוחרים
קטגוריה:רבנים עיראקים
קטגוריה:שד"רים
קטגוריה:שוחטים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1844
קטגוריה:ארץ-ישראלים שנפטרו ב-1915
יחסי יפן–מצרים

יחסי יפן–מצרים (בערבית: العلاقات المصرية اليابانية, ביפנית: 日本とエジプトの関係) הם היחסים הבילטראליים בין יפן לבין רפובליקת מצרים הערבית יחסים כאלה מתוארים על ידי שגריר יפן במצרים כ"חברות מאוד חזקה", למצרים שגרירות בטוקיו, ואילו ליפן שגרירות בקהיר. למדינות יחסים חמים וכוללים יחסים כלכליים ומסחריים משמעותיים.

== היסטוריה ==
על אף שהיחסים בין שתי המדינות נוסדו במאה ה-19, היחסים המודרניים קיימים מאז שנת 1922, עת הכירה יפן בעצמאות מצרים. מאז, ההיסטוריה של היחסים היא לבבית, כולל כמה ביקורים הדדיים של דיפלומטים וראשי המדינות. בשנת 1995, ביקר ראש ממשלת יפן, טומיאיצ'י מוריאמה במצרים. נשיא מצרים לשעבר חוסני מובארכ, ביקר ביפן מספר פעמים בשנים 1983, 1995 ו-1999.

בין השנים 1998 ל-2002 הלוותה יפן למצרים למעלה מ-3.5 מיליארד דולר. בשנת 2002 שווי הסחר בין שתי המדינות היה מעל למיליארד דולר.

החל מאוקטובר 2009, חיים 1,051 אזרחים יפנים במצרים. בשנת 2009 ביקרו במצרים 90,000 יפנים, לעומת 3,500 מצרים שביקרו ביפן בשנת 2007.

== כיום ==
יפן מתייחסת אל מצרים כשחקן מפתח במזרח התיכון, וככזה, ראשי הממשלה של שתי המדינות ידועים בתמיכתם אחד בשני בנושאים הנוגעים לתהליך השלום באזור.

שתי המדינות מקיימות "ועדה משותפת" המוקדשת לחקור התפתחויות בתחומים של אינטרסים משותפים של שתי המדינות.

==קישורים חיצוניים==

== הערות שוליים ==
מרגריט מצרפת, דוכסית ברי

מרגריט מצרפת, דוכסית ברי (בצרפתית: Marguerite de France; 5 ביוני 1523 - 15 בספטמבר 1574), הייתה בתו של פרנסואה הראשון, מלך צרפת ואשתו של אמנואלה פיליברטו, דוכס סבויה.

== ביוגרפיה ==
מרגריט נולדה בשאטו סן-ז'רמן-א-ליי, לפרנסואה הראשון, מלך צרפת ולקלוד, נסיכת צרפת, בתם של לואי השנים עשר, מלך צרפת ואן מברטאן. מרגריט הייתה קרובה מאוד לדודתה מרגריט מנווארה ולגיסתה קטרינה דה מדיצ'י.

לקראת סוף שנת 1538 סיכמו אביה וקרל החמישי, קיסר האימפריה הרומית הקדושה, שמרגריט תתחתן עם בנו של קרל - פיליפ מאוסטריה, אולם בסופו של דבר ההסכם בוטל והנישואים לא התקיימו. ב-29 באפריל 1550 קיבלה מרגריט את התואר דוכסית ברי.

בשלום קאטו-קמברזי שנחתם בשנת 1559 בין צרפת לספרד, סוכם על החזרת דוכסות סבויה לאמנואלה פיליברטו, דוכס סבויה, ועל נישואיו עם מרגריט. ב-30 ביוני אותה שנה נפצע אחיה אנרי השני, מלך צרפת באורח קשה, במהלך תחרויות אבירים שהתקיימו במהלך חתונת בתו אליזבת דה ולואה, נסיכת צרפת לפליפה השני, מלך ספרד כפי האמור בחוזה. בעקבות כך נערך טקס החתונה של מרגריט בכנסייה קטנה סמוכה ב-9 ביולי בהשתתפות אורחים מעטים, ולמחרת מת אנרי השני מהרעלת דם. למרגריט ובעלה נולד רק ילד אחד - קרלו אמנואלה הראשון, דוכס סבויה, וב-15 בספטמבר 1574 מתה מרגריט בארמונה בטורינו.

==אילן יוחסין==

==קישורים חיצוניים==

קטגוריה:ילידות 1523
קטגוריה:בית ולואה
קטגוריה:נפטרים ב-1574
יחסי טונגה–רוסיה

יחסי טונגה–רוסיה הם היחסים הדיפלומטיים הרשמיים שבין ממלכת טונגה לבין הפדרציה הרוסית.

== היסטוריה ==
היחסים בין טונגה לברית המועצות כוננו ב-1975. טונגה הייתה המדינה הראשונה באוקיאניה לכונן יחסים עם ברית המועצות. ברית המועצות התפרקה בשנת 1991 וטונגה התייחסה לרוסיה כממשיכת דרכה ומתייחסת ליחסים עם רוסיה כפי שהתייחסה ליחסים עם ברית המועצות.

ב-2 באוקטובר 2005 שר החוץ הרוסי סרגיי לברוב ושר החוץ הטונגי טופו השישי שלחו מברקים האחד לשני לרגל יום השנה ה-30 לכינון יחסים דיפלומטיים בין שתי המדינות. שרי החוץ של רוסיה וטונגה הביעו אמון בפיתוח נוסף של היחסים בין רוסיה לטונגה לטובת האינטרסים של עמי שתי המדינות וכדי לחזק את השלום והביטחון באזור אוקיאניה.

== לקריאה נוספת ==
* HUFFER, Elise, Grands hommes et petites îles: La politique extérieure de Fidji, de Tonga et du Vanuatu, Paris: Orstom, 1993, , pp. 272–282

==קישורים חיצוניים==

== הערות שוליים ==
קלוד, נסיכת צרפת

קלוד, נסיכת צרפת (בצרפתית: Claude de France; 13 באוקטובר 1499 – 20 ביולי 1524), הייתה בתו של לואי השנים עשר, מלך צרפת ואשתו של פרנסואה הראשון, מלך צרפת.

== ביוגרפיה ==
קלוד נולדה ב-13 באוקטובר 1499 ברומוראנטין-לאתנה, ללואי השנים עשר, מלך צרפת ולאן מברטאן, בתם של פרנסואה השני, דוכס ברטאן ומרגריט מפואה. מכיוון שלהוריה לא היו בנים, הייתה קלוד אמורה לרשת לאחר מותם את דוכסות ברטאן.

בשנת 1501 חתם אביה על חוזה עם בית הבסבורג, וסוכם בו שקלוד תתחתן עם קרל מאוסטריה, ובשנת 1504 סוכם באמנת בלואה שהזוג יירש את דוכסות ברטאן, ובנוסף ישלוט בדוכסות בורגונדיה, דוכסות מילאנו וברפובליקה של ג'נובה. בשנת 1505 ביטל אביה את ההסכם, והחליט להשיאה לפרנסואה, רוזן אנגולם. ב-9 בינואר 1514 מתה אמה אן מברטאן, וקלוד ירשה את דוכסות ברטאן, וב-18 במאי אותה שנה התחתנה קלוד עם פרנסואה, רוזן אנגולם.

ב-1 בינואר 1515 מת אביה לואי השנים עשר, מלך צרפת, ובעלה עלה לשלטון במקומו כפרנסואה הראשון, מלך צרפת, ודוכסות ברטאן נשארה מאוחדת עם הכתר הצרפתי. קלוד לא שלטה בנחלתה, ולא התעסקה בעיקר בפוליטיקה בחצר המלוכה, אלא השקיעה את זמנה בעיקר בענייני הדת. קלוד הייתה מסוכסכת עם חמותה לואיזה, נסיכת סבויה וגיסתה מרגריט מנווארה, שנאבקו עמה על השליטה בחצר המלוכה.

אחת מבנות לווייתה של קלוד הייתה אן בולין, ששימשה כמתורגמנית של קלוד כשהיו אצלה מבקרים אנגליים. בשנת 1522 חזרה אן בולין לאנגליה, ובשנת 1533 התחתנה עם הנרי השמיני, מלך אנגליה והפכה למלכת אנגליה.

קלוד הייתה אשה לא יפה, וסבלה מצליעה ומפזילה בעינה השמאלית, והייתה נמוכה ושמנמונת. ב-20 ביולי 1524 מתה קלוד בשאטו דה בלואה, והיא בת 24 שנים.

==משפחתה==
ב-18 במאי 1514 התחתנה קלוד עם פרנסואה הראשון, מלך צרפת, שממנו היו לה 7 ילדים:
* לואיז מוולואה (1515–1517)
* שארלוט מוולואה (1516–1524)
* פרנסואה השלישי, דוכס ברטאן (1518–1536)
* אנרי השני, מלך צרפת (1519–1559)
* מדלן מוולואה (1520–1537), התחתנה עם ג'יימס החמישי, מלך סקוטלנד
* שארל השני, דוכס אורליאן (1522–1545)
* מרגריט מצרפת, דוכסית ברי (1523–1574), התחתנה עם אמנואלה פיליברטו, דוכס סבויה

==אילן יוחסין==

==קישורים חיצוניים==

* 
* 

קטגוריה:בית ולואה
קטגוריה:נשות מלכים צרפתים
קטגוריה:ילידי 1499
קטגוריה:נפטרים ב-1524
ביאטריש מפורטוגל, דוכסית סבויה

ביאטריש מפורטוגל, דוכסית סבויה (פורטוגזית: Beatriz de Portugal, Duquesa de Saboia; 31 בדצמבר 1504 - 8 בינואר 1538), הייתה בתו של מנואל הראשון, מלך פורטוגל ואשתו של קרלו השלישי, דוכס סבויה.

== ביוגרפיה ==
ביאטריש נולדה ב-31 בדצמבר 1504 בליסבון, למנואל הראשון, מלך פורטוגל ולמריה מאראגון, מלכת פורטוגל, בתם של פרננדו השני, מלך אראגון ואיזבלה הראשונה, מלכת קסטיליה.

ב-8 באפריל 1521 התחתנה ביאטריש בוילפראנש-סור-מר עם קרלו השלישי, דוכס סבויה, ובשנת 1531 קיבלה מבן דודה קרל החמישי, קיסר האימפריה הרומית הקדושה את השליטה בעיר אסטי. בשנת 1534 קיבלה ביאטריש את פני כריסטינה מדנמרק בדרכה למילאנו, לחתונתה עם פרנצ'סקו ספורצה השני, דוכס מילאנו, ובשנת 1535 אף הציעה לחתן את בנה עם בתה של כריסטינה, במטרה להגן על מילאנו מפני ריבונות קיסרית.

בשנת 1536 פלש הצבא הצרפתי לדוכסות סבויה, כחלק מהמאבק עם בית הבסבורג, וביאטריש ברחה מפניו למילאנו. בשנת 1537 עברה ביאטריש לג'נובה ומשם לניצה, שם התאחדה עם בעלה. ב-8 בינואר 1538 מתה ביאטריש בניצה, והיא בת 33 שנים.

==משפחתה==
ב-8 באפריל 1521 התחתנה ביאטריש עם קרלו השלישי, דוכס סבויה, ממנו נולדו לה 9 ילדים:
* אדריאנו ג'ובאני אמדאו, נסיך פיימונטה (1522–1523)
* לודוביקו, נסיך פיימונטה (1523–1536)
* אמנואלה פיליברטו, דוכס סבויה (1528–1580)
* קתרינה מסבויה (1529–1536)
* מריה מסבויה (1530–1531)
* איזבלה מסבויה (1532–1533)
* אמנואלה מסבויה (1533)
* אמנואלה מסבויה (1534)
* ג'ובאני מסבויה (1537–1538)

==אילן יוחסין==

==קישורים חיצוניים==

קטגוריה:בית אביש
קטגוריה:נשות אצולה פורטוגזיות
קטגוריה:נשות אצולה במאה ה-16
קטגוריה:ילידי 1504
קטגוריה:נפטרים ב-1538
עונת 1965/1966 בסרייה א'

עונת 1965/1966 בסרייה א הייתה העונה ה-64 של התחרות שאורגנה על ידי התאחדות הכדורגל האיטלקית נוהלה על ידי "ליגת הכדורגל" (Lega Calcio). המשחקים החלו ב-5 בספטמבר 1965 והסתיימו ב-22 במאי 1966. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

ברשה, נאפולי וספא"ל היו הקבוצות שעלו מהליגה השנייה.

אינטר זכתה באליפות בפעם העשירית בתולדות המועדון וזאת העונה השנייה ברציפות. 

בסיום העונה לליגת משנה ירדו סמפדוריה, קטניה ווארזה. במקום הקבוצות שירדו לסרייה א' העפילו ונציה, מנטובה ולקו.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || אינטר || 34 || 20 || 10 || 4 || 70||28 || 42 || 50||זכייה בליגה העפלה לגביע אירופה לאלופות
|- bgcolor=#97DEFF
| 2. || בולוניה || 34 || 19 || 8 || 7 || 60||37 || 23 || 46||העפלה לגביע ערי הירידים
|- bgcolor=#97DEFF
| 3. || נאפולי || 34 || 17 || 11 || 6 || 44||27 || 17|| 45||העפלה לגביע ערי הירידים
|- bgcolor=#99BADD
| 4. || פיורנטינה || 34 || 16 || 11 || 7 || 45||22 || 23 || 43||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 5. || יובנטוס || 34 || 13 || 16 || 5 || 38||23 || 15 || 42||העפלה לגביע ערי הירידים
|- 
| 6. || ויצ'נצה || 34 || 13 || 14 || 7 || 44||34 || 10 || 40
|- 
| 7. || מילאן || 34 || 13 || 12 || 9 || 43||33 || 10 || 38
|- 
| 8. || רומא || 34 || 13 || 10 || 11 || 28||31 ||3-|| 36
|- 
| 9. || ברשה || 34 || 12 || 8 || 14 || 43||44 ||1-|| 32
|- 
| 10. || טורינו || 34 || 9 || 13 || 12 || 31||34 ||3-|| 31
|- 
| 11. || קליארי || 34 || 10 || 10 || 14 || 36||37 ||1-|| 30
|- 
| 12. || פוג'ה || 34 || 8 || 13 || 13 || 22||30 ||8-|| 29
|- 
| 13. || לאציו || 34 || 8 || 13 || 13 || 28||41 ||13-|| 29
|- 
| 14. || אטאלנטה || 34 || 9 || 11 || 14 || 24||37 ||13-|| 29
|- 
| 15. || ספא"ל || 34 || 9 || 10 || 15 || 38||45 ||7-|| 28
|- bgcolor=#F08080
| 16. || סמפדוריה || 34 || 9 || 9 || 16 || 27||47 ||20-|| 27||ירדה ליגה
|- bgcolor=#F08080
| 17. || קטניה || 34 || 5 || 12 || 17 || 24||56 ||32-|| 22||ירדה ליגה
|- bgcolor=#F08080
| 18. || וארזה || 34 || 2 || 11 || 21 || 23||62 ||39-|| 15||ירדה ליגה
|}
==כדורגלנים מצטיינים==
לואיס ויניצ'יו () מויצ'נצה כבש 25 שערים וזכה בתואר מלך השערים. 

==קישורים חיצוניים==

*[http://www.rsssf.com/tablesi/ital66.html נתונים מאתר rsssf]

איטליה
איטליה
קטגוריה:עונות בסרייה א'
גביע הזהב 2017

גביע הזהב של CONCACAF ב-2017 הוא הטורניר ה-14 של גביע הזהב והמהדורה ה-24 של אליפות צפון אמריקה בכדורגל. הטורניר נערך בארצות הברית בין ה-7 ביולי ל-26 ביולי 2017, בניהול CONCACAF, הגוף המנהל של הכדורגל הצפון-אמריקני.

== משתתפות ==
{| class="wikitable sortable" style="text-align: center;"
!נבחרת
!סיבת העפלה
!מספר הופעות בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|מארחת הטורניר
|13
|2015
|זכייה בגביע (1991, 2002, 2005, 2007, 2013)
|-
| align="right" |
|עלתה אוטומטית
|13
|2015
|זכייה בגביע (1993, 1996, 1998, 2003, 2009, 2011, 2015)
|-
| align="right" |
|עלתה אוטומטית
|12
|2015
|זכייה בגביע (2000)
|-
| align="right" |
|זוכת קופה סנטרואמריקאנה 2017
|12
|2015
|מקום שני (1991, 2013)
|-
| align="right" |
|סגנית קופה סנטרואמריקאנה 2017
|7
|2015
|מקום שני (2005)
|-
| align="right" |
|מקום שלישי בקופה סנטרואמריקאנה 2017
|9
|2015
|רבע גמר (2002, 2003, 2011, 2013)
|-
| align="right" |
|מקום רביעי בקופה סנטרואמריקאנה 2017
|12
|2015
|מקום שני (2002)
|-
| align="right" |
|מנצחת המקומות החמישי של גביע הקריבים וקופה בסטרואמריקאנה
|1
|2009
|שלב הבתים (2009)
|-
| align="right" |
|משתתפת בגביע הקריביים 2017
|9
|2015
|מקום שני (2015)
|-
| align="right" |
|משתתפת בגביע הקריבים 2017
|4
|2013
|רבע גמר (2002)
|-
| align="right" |
|משתתפת בגביע הקריבים 2017
|0
|
|
|-
| align="right" |
|משתתפת בגביע הקריביים 2017
|0
|
|
|}

== אצטדיונים ==

== משחקי הטורניר ==
=== שלב הבתים ===
==== בית א' ====

המשחק בין הונדורס לגיאנה הצרפתית הסתיים בתוצאה 0–0 אולם לאחר המשחק נבחרת הונדורס זכתה בניצחון טכני בגלל שנבחרת גיאנה הצרפתית שיתפה את פלורן מאלודה בניגוד לתקנון פיפ"א לפיו כל שחקן יכול לשחק רק בקבוצה לאומית בוגרת אחת.

==== בית ב' ====

==== בית ג' ====

==== דירוג הנבחרות במקום השלישי ====
 

=== שלב הנוקאאוט ===

====משחק הגמר====

==קישורים חיצוניים==

==הערות שוליים==

קטגוריה:תחרויות כדורגל ב-2017
קטגוריה:תחרויות גביע הזהב בארצות הברית
קטגוריה:2017 בארצות הברית
ז'אן, רוזן אנגולם

ז'אן, רוזן אנגולם (בצרפתית: Jean d'Orléans; 28 ביוני 1399 – 30 באפריל 1467), היה בן לשושלת ולואה, וסבו של פרנסואה הראשון, מלך צרפת.

==ביוגרפיה==
ז'אן נולד בצרפת ב-28 ביוני 1399, ללואי הראשון, דוכס אורליאן, בנו של שארל החמישי, מלך צרפת, ולולנטינה ויסקונטי, בתם של ג'אן גלאצו ויסקונטי, דוכס מילאנו ואיזבל, רוזנת ורטוס.

בשנת 1412 נלקח ז'אן כבן ערובה לאנגליה, ובשנת 1415 הצטרף אליו אחיו שארל הראשון, דוכס אורליאן לאחר המפלה בקרב אז'נקור. במהלך שהותו בשבי התעניין ז'אן בספרות, והקים אוסף גדול של ספרים. בשנת 1444 שוחרר ז'אן משביו, לאחר ששילם כופר נפש, שאתו השיג על ידי מכירת חלק מנחלותיו, אולם עדיין המשיך לאסוף ספרים. בשנת 1451 לחם ז'אן תחת פיקודו של אחיו הבלתי חוקי ז'אן דה דינואה, ושחרר עמו את גיין מידי האנגלים.

ב-30 באפריל 1467 מת ז'אן בקונייאק, והוא בן 67 שנים.

==משפחתו==
ב-31 באוגוסט 1449 התחתן שארל עם מרגריט דה רואן, בתם של אלן דה רואן התשיעי ומרגריט מברטאן, שממנה היו לו 3 ילדים:
* לואי מאנגולם (1455–1458)
* שארל, רוזן אנגולם (1459–1496)
* ז'אן מאנגולם (1462–1520), התחתנה עם שארל פרנסואה דה קטיווי, רוזן טילבורג

בנוסף היה לז'אן בן לא חוקי – ז'אן מוולואה-אנגולם, שקיבל לגיטימציה בשנת 1458.

==אילן יוחסין==

==קישורים חיצוניים==

קטגוריה:בית ולואה
קטגוריה:ילידי 1399
קטגוריה:נפטרים ב-1467
מירצ'אה (סרט)

מירצ'אה (ברומנית: Mircea) הוא סרט קולנוע היסטורי רומני הממוקד באירועים היסטוריים בנסיכות ולאכיה בשנים האחרונות לשלטונו של מירצ'אה הזקן. הסרט הושלם כבר ב-1988, אך הקרנתו עוכבה עד סתיו 1989 בגלל מעורבותו של ניקולאה צ'אושסקו.

במאי הסרט היה סרג'יו ניקולאסקו, שגם מגלם בסרט את דמותו של מירצ'אה הזקן. את התסריט כתב טיטוס פופוביץ'. הפקה הסרט נעשתה בעזרת צבא רומניה, שסיפק את המוני החיילים המופיעים בסצנות הקרבות.

הסרט מתמקד במאבקו של מירצ'אה לשמירת עצמאות נסיכותו מול האימפריה העות'מאנית, תוך השגחה על הבויארים המתכננים בגידות. מירצ'אה מוצג כמפקח על חינוכו והכשרתו של נכדו המועדף, מי שעתיד להיות ולאד המשפד.

הביקורת על הסרט הייתה צוננת למדי. הפרופסור להיסטוריה מריוס דיאקונסקו (Marius Diaconescu) הביע השגות על הנרטיב הוצג בסרט לגבי מי ניצח בקרב והרקע ההיסטורי.

מהקרנת הבכורה של הסרט ועד סוף 2007 ראו את הסרט בבתי הקולנוע ברומניה 459,726 צופים.

== קישורים חיצוניים ==

* [http://www.cinemagia.ro/filme/mircea-1160/ Mircea 1989] 

קטגוריה:סרטים ברומנית
קטגוריה:סרטי 1989
קטגוריה:סרטי מלחמה
קטגוריה:סרטים רומניים
זן הבר

פרי של בננת בר – בעלת מראה שונה לחלוטין מבננה מבויתת
זן הבר (Wild type) מתייחס לפנוטיפ האופייני של הזן כפי שהוא מצוי בטבע. במקור, זן הבר הוגדר כתוצר של אלל "נורמלי" תקין, בניגוד לתוצר לא תקני שנוצר מאלל "מוטנטי". אללים "מוטנטיים" יכולים להשתנות במידה רבה, ובמקרים של סחף גנטי הם יכולים ליצור זן בר חדש.

ההתפתחות ביכולות המיפוי הגנטי מעניק הבנה טובה יותר כיצד מוטציות מתרחשות, יוצרות קשרים עם גנים אחרים ובכך מובילות לשינויים פנוטיפיים.

התפיסה הרווחת כיום היא שלכל אלל ישנם מופעים שונים המצויים בטבע, ותדירות ההופעה שלהם משתנה לאורך טווח גאוגרפי של מינים, וכי זן בר אחד אינו קיים. באופן כללי, עם זאת, האלל הנפוץ ביותר – כלומר האלל בעל תדירות ההופעה הגבוהה ביותר – נחשב כאלל המייצג את זן הבר.

הרעיון של זן הבר שימושי בחיות מודל למחקרים, כגון זבוב הפירות. בזבוב זה הוגדרו פנוטיפים סטנדרטיים עבור תכונות כגון צבע עיניים או צורת הכנף, אשר ידוע כי הם יכולים להשתנות על ידי מוטציות בפרט המייצרים פנוטיפים ייחודיים, כגון "עיניים לבנות" או "שרידי כנפיים". האללים של זן הבר מיוצגים ב"+" בכתב עילי, לדוגמה <sup>+</sup>w ו - <sup>+</sup>vg לעיניים אדומות וכנפיים בגודל מלא, בהתאמה. שינויים בגנים הרלוונטיים לתכונות אלו הוביל לתובנות על התפתחות יצורים וכיצד תכונות משתנות באוכלוסייה. למחקרים המערבים שינויים של אללי זן הבר יישומים בתחומים רבים, וביניהם מציאת תרופות למחלות ושיפור התזונה.

== יישומים בעולם הרפואה ==
מחקרים רפואיים רבים עוסקים בהשוואה בין הגנום של יצור מזן הבר ליצור "מוטנטי" (לדוגמה, בין חולה במחלה מסוימת לאדם בריא). המחקרים עוסקים בהשוואה ברמת רצף ה-DNA וכן בתוצרים החלבוניים ובתפקודם, שעלול להשתנות. באמצעות הבנה טובה יותר של תהליכים אלו חוקרים מקווים לפתח שיטות למניעה וריפוי של מחלות חשוכות מרפא, כגון זיהום מנגיף ההרפס.

== יישומים בעולם החקלאות ==
החקלאות בנויה על הכלאות ברירתיות כדי להשאיר את התכונות המועדפות על המגדל. מניפולציות גנטיות האיצה את תהליך האבולוציה כדי להגדיל את תנובת הצמחים ובעלי החיים ואת העמידות שלהם למחלות. בתהליך זה הושארו מאחור גנים שיכולים לתרום לעמידות הצמח, לכמות החלבון המצויה בזרע, תנובת הצמח וכדומה, בעקבות אפקט דמוי אפקט המייסדים. כיום ישנו צורך להפיק יותר מזון מכמות שטח הולכת וקטנה, לאוכלסייה הולכת וגדלה. בעזרת השוואה בין זן הבר לזן המתורבת, ניתן לזהות גנים רצויים, ובעזרת הנדסה גנטית להחזיר תכונות שאבדו במהלך הביות.

== ראו גם ==
* פנוטיפ
* גנוטיפ
* הכלאה לאחור

קטגוריה:ערכים שבהם תבנית בריטניקה אינה מתאימה
קטגוריה:גנטיקה
קתלין קנדי

קתלין קנדי (באנגלית: Kathleen Kennedy; נולדה ב-5 ביוני 1953) היא מפיקה אמריקאית המכהנת כנשיאת חברת לוקאס פילם. לאורך השנים הפיקה מעל 60 סרטים שרשמו הכנסות של מעל 11 מיליארד דולר ברחבי העולם. היא הייתה מועמדת שמונה פעמים כמפיקה לפרס אוסקר לסרט הטוב ביותר ונודעה בשיתופי הפעולה שלה עם סטיבן ספילברג ועם בעלה פרנק מרשל.

==ביוגרפיה==
קנדי גדלה בברקלי וגדלה ברדינג שבקליפורניה, אמה הייתה פעילה בתיאטרון מקומי ואביה היה שופט. יש לה אחות תאומה ואחות קטנה. היא החלה ללמוד באוניברסיטת המדינה של סן דייגו בשאיפה להיות אחות. במהלך הבחירות ב-1972 החלה לעבוד בתחנת הטלוויזיה המקומית בסן דייגו, KCST, ושולבה כצלמת. בעקבות העניין שמצאה בעבודה עברה ללמוד בחוג לקולנוע ותקשורת באוניברסיטה. לאחר הלימודים עבדה בתפקידים שונים בתחנה, כולל הפקת תוכנית אירוח. לאחר שצפתה בסרט "מפגשים מהסוג השלישי" החליטה לעבור ללוס אנג'לס ולהשתלב בתעשיית הקולנוע.

ב-1979 שימשה עוזרת לג'ון מיליוס ששימש מפיק בפועל בסרט הקולנוע "1941", במהלך עבודתה הכירה את במאי הסרט סטיבן ספילברג ששכר אותה בתור עוזרתו לקראת הפרויקטים הבאים. היא שימשה עוזרת במאי של ספילברג בסרט "שודדי התיבה האבודה" שהופק על ידי בעלה לעתיד פרנק מרשל ושימשה עוזרת הפקה בסרט "פולטרגייסט".

ב-1981 הקימה עם ספילברג ומרשל את חברת ההפקות "אמבלין אנטרטיינמנט". יחד עם ספילברג הפיקה את הסרט המצליח "אי.טי. - חבר מכוכב אחר" והייתה מועמדת עמו לפרס אוסקר לסרט הטוב ביותר. היא המשיכה לשתף פעולה עם ספילברג ומרשל גם בסרטיהם הבאים, כמפיקה וכמפיקה בפועל, וכן עם במאים בולטים נוספים כגון מרטין סקורסזה, דייוויד פינצ'ר, פיטר בוגדנוביץ', פרנק אוז, ריצ'רד דונר, מ. נייט שאמלאן, רוברט זמקיס וקלינט איסטווד.

ב-1992 הקימה עם מרשל את חברת KM (The Kennedy/Marshall Company). הסרט הראשון שהפיקה החברה היה "לחיות". ביוני 2012 עזבה את KM ומונתה למנכ"לית משותפת של לוקאס פילם יחד עם ג'ורג' לוקאס. חודשים ספורים אחר כך החברה נמכרה לוולט דיסני, היא מונתה לנשיאת לוקאס פילם והופקדה על זיכיון סרטי "מלחמת הכוכבים".

ב-2017 הקימה את "הוועדה נגד הטרדות" ומינתה את אניטה היל לעמוד בראשה. בנאום שנשאה בכינוס של מגזין Elle בהוליווד, קראה לאולפנים, סוכנויות האמנים ולאיגודים המקצועים להקים ולממן ועדה שתכלול מומחים מדיני עבודה, עורכי דין, הוגי דעות ופעילות פמיניסטיות, ותפתח מנגנוני הגנה נגד הטרדה והתעללות מינית בכל שורות התעשייה.

קנדי מכהנת כחברה בוועד המנהל ובמועצת הנאמנים של האקדמיה האמריקאית לקולנוע. ב-2019 זכתה ב מטעם האקדמיה האמריקאית לקולנוע.

ב-1987 נישאה לפרנק מרשל והם הורים לשניים.

==פילמוגרפיה==

==קישורים חיצוניים==

* [http://lucasfilm.com/our-team/kathleen-kennedy קתלין קנדי] באתר לוקאס פילם
* [http://www.vanityfair.com/hollywood/2016/02/kathleen-kennedy-hollywood-producer Meet the Most Powerful Woman in Hollywood], ואניטי פייר, פברואר 2016
* [http://fortune.com/2015/09/10/kathleen-kennedy-lucasfilm-star-wars/ How the Star Wars producer went from secretary to studio boss], פורצ'ן, 10 בספטמבר 2015

==הערות שוליים==

קטגוריה:מפיקי קולנוע אמריקאים
קטגוריה:מפיקות קולנוע אמריקאיות
קטגוריה:בוגרות אוניברסיטת המדינה בסן דייגו
קטגוריה:בוגרי אוניברסיטת המדינה בסן דייגו
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
קטגוריה:זוכות פרסי קריסטל + לוסי לנשים בקולנוע
אומברטו הראשון, רוזן סבויה

אומברטו הראשון, רוזן סבויה (באיטלקית: Umberto I di Savoia; 980 – 19 ביולי 1048), היה מקים בית סבויה, ורוזן סבויה משנת 1003 ועד מותו.

==ביוגרפיה==
אומברטו נולד בשנת 980 לאמדאו, רוזן בלה, ומקור משפחתו הוא או מסקסוניה, בורגונדיה או פרובאנס, אולם בשל ידידותו החזקה עם רודולף השלישי, מלך בורגונדי, נראה שמקור המשפחה מבורגונדיה.

בשנת 1003 קיבל אומברטו מרודולף השלישי, מלך בורגונדיה את התואר רוזן על נחלות משפחתו, ובשל תמיכתו בהיינריך השני, קיסר האימפריה הרומית הקדושה קיבל היתר לספח גם את רוזנות אאוסטה. לאחר מותו של רודולף השלישי, מלך בורגונדיה בשנת 1032, תמך אומברטו בקונרד השני, קיסר האימפריה הרומית הקדושה נגד אודו השני, רוזן בלואה ואריברט, ארכיבישוף מילאנו, ובתמורה העניק לו קונרד השני את רוזנות מוריין, שאבלה ועמק טארנטייז. הנחלות שהוענקו לאומברטו שלטו על מעברי האלפים ועל הדרכים בין איטליה לאירופה, ובכך הפכו לבסיס הכוח של בית סבויה.

ב-19 ביולי 1048 מת אומברטו בהרמיון, ובנו אמדאו הראשון, רוזן סבויה עלה לשלטון במקומו.

==משפחתו==
אומברטו התחתן עם אנצ'ילה מלנצבורג, שהייתה בתו של אציל בורגונדי, או לחלופין בתם של אנסלם ואלדיוד מהשושלת הצפון-איטלקית "האנסילמידית", שממנה היו לו לפחות 4 ילדים:
* אמדאו הראשון, רוזן סבויה (1016–1051)
* איימונה, בישוף שיאון (לא ידוע–1054)
* בורקארדו השלישי, ארכיבישוף ליון (לא ידוע–1069)
* אודונה הראשון, רוזן סבויה (1023–1057)
* אדליידה מסבויה-אלבון (1025–לא ידוע), התחתנה עם ג'יגו הראשון, רוזן אלבון

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אומברטו הראשון, רוזן סבויה בית סבויה נולד:980 מת:19 ביולי 1048
|-
| rowspan="1" align="center"| הקמה חדשה
| rowspan="1" align="center"| רוזנות סבויה 1003–1048
| rowspan="1" align="center"| אמדאו הראשון
|}

קטגוריה:רוזני סבויה
קטגוריה:ילידי 980
קטגוריה:נפטרים ב-1047
Kismet

Kismet (באנגלית: Kismet תעתיק עברי: קיסמט) הוא כלי לבדיקה, סריקה ואיתור פריצות ברשתות אלחוטיות, מבוסס קוד פתוח ונכתב בשפת ++C.

הכלי משמש כרחרחן מנות בעל יכולת לאיתור חדירות ברשת אלחוטית, זמין להורדה במערכות הפעלה שונות כגון: Linux, Windows, Mac OSX, FreeBSD, OpenBSD ,NetBSD ותומך בתקנים הבאים: 802.11a, 802.11b, 802.11g ו- 802.11n.

==מאפיינים==
Kismet שונה מאחרים במספר תכונות: 
* עובד בצורה פסיבית, משמעות הדבר היא שהוא אינו שולח מנות המתועדות ביומן הרישום.
* זיהוי שתי נקודות גישה אלחוטית קישור ביניהם.
* כולל בתוכו מאפיינים בסיסיים של מערכת לגילוי חדירות (IDS) ויכול לזהות התקפות נגד הרשת.
* יכול לשמור מנות ותעבורת רשת בפורמט המתאים לרחרחנים אחרים כגון: Wireshark, Tcpdump, Airsnort.
* תוספים המאפשרים לסרוק תקנים נוספים כגון: DECT, Bluetooth ועוד.
* זיהוי רמת ההצפנה ומציאת רשתות עם הנעולות עם סיסמאות ברירת מחדל. 
צילום מסך של רשימת רשתות

==ראו גם==
* רחרחן
* Wireshark
* בדיקת חדירות
* קאלי לינוקס
* NetStumbler
* התקפת ביטול אימות ברשת אלחוטית

==קישורים חיצוניים==

* 
* [https://github.com/kismetwireless עמוד התוכנה באתר Github (באנגלית)]

קטגוריה:רחרחנים
קטגוריה:תוכנות אבטחת מחשבים
קטגוריה:תוכנה חופשית
זאב נהרות צפוני

זאב נהר שוחה ב[[פינלנד.]]
זאב נהרות צפוני (שם מדעי: Esox lucius) הוא דג טורף ממשפחת זאבי נהרות שבסדרת זאבי נהר המצוי במקור מים מתוקים באירופה, צפון אסיה ובאמריקה הצפונית.

אורכו של זאב הנהרות 40–55 ס"מ וייתכן שפרטים מסוימים הגיעו לאורך 150 ס"מ. משקלו 25 ק"ג בממוצע וייתכן שהגיע גם למשקל 28.4 ק"ג. זאב הנהר הוא יצור מוארך בעל לסת גדולה וקשיחה בתוכה שיניים חדות המופנות אחורה ויכולות להיאחז בטרף, 3 זוגות סנפירים מתחת לגוף ואחד בקצה הגב התחתון. הזנב רחב ושרירי ועוזר לזאב המים לזנק במהירות. זאב הנהר מוסווה בין צמחי המים וצבעו ירוק מנומר בירוק כהה עד חום.

הוא אחד הטורפים הקשוחים של המים העומדים באירופה, צפון אסיה ובצפון אמריקה הצפונית. הוא מצוי בנהרות איטיי זרימה, אגמים וביצות וגם במים מליחים שונים. הוא מצוי בקרבת הקרקעית המכילה צמחייה שבה הוא מסתתר מטרף ואורב לו עד לרגע המתאים לתקוף. הוא ניזון בעיקר מדגים אחרים כולל זאבי נהרות אחרים אך גם מסרטנים, סרטני נהרות, דו-חיים, נחשים, עופות מים כמו ברווזים ויונקים קטנים. הצעירים ניזונים בתחילת חייהם רק מפלנקטון אך עד מהרה מתחילים לטרוף דגים.

הדג מוגדר ככשר לאכילה ביהדות.<ref>[http://kosher-maor.co.il/fish-stock/ בקישור זה, מופיע שם הדג העברי כ"זאב המים"]</ref>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:זאבי נהר
קטגוריה:דגים: טורפי-על
קטגוריה:פינלנד: דגים
קטגוריה:דגי הים הבלטי
קטגוריה:בעלי חיים שתוארו ב-1758
קרייט

קְרַייט (שם מדעי: Bungarus) הוא סוג של נחשים ארסיים ממשפחת הפתניים, שתפוצתם בדרום אסיה ובדרום-מזרח אסיה עד לאינדונזיה.
== מאפיינים ==
נחשים אלה יכולים להגיע לאורך של 1–2 מטר כשהמין קרייט מפוספס מגיע לאורך 2.125 מטר. הם בעלי גוף צבוע בשחור או חום ולאורכו טבעות צהובות או לבנות. הם בעלי ראש ועיניים גדולות ובעלי לסתות היכולות להיפער לרווחה כאשר הם מכישים. 

נחשים אלה חיים בשדות, ערבות ושטח מכוסה עשב, וכמו כן מצויים בג'ונגלים ואף בערים וכפרים מיושבים. הם פעילי לילה היוצאים לצוד טרף קטן כעכברים או לטאות. הם אוכלי נחשים ומסוגלים לטרוף גם פרטים מבני מינם. הם מכישים להגנתם רק כמוצא אחרון.

ארס הקרייט הוא קטלני ביותר ויכול להרוג אדם תוך 4–5 שעות אם לא יקבל טיפול. המין קרייט מצוי נחשב לאחד מ-4 הנחשים המסוכנים והקטלניים ביותר בדרום-מזרח אסיה.

==מינים==
* Bungarus andamanensis 
* Bungarus bungaroides 
*קרייט מצוי (Bungarus caeruleus)
*קרייט מלאי (Bungarus candidus)
* Bungarus ceylonicus 
* קרייט מפוספס (Bungarus fasciatus)
* קרייט אדום-ראש (Bungarus flaviceps)
* Bungarus lividus 
* Bungarus magnimaculatus 
* קרייט רב-רצועות (Bungarus multicinctus)
* Bungarus niger 
* Bungarus persicus 
* Bungarus sindanus 
* Bungarus slowinskii

==ראו גם==
*רחב זנב - נחשי ים המכונים לעיתים "קרייט ימי"

==קישורים חיצוניים==

* 

קטגוריה:בעלי חיים שתוארו ב-1803
קטגוריה:טקסונים שתוארו בידי פרנסואה מארי דודין
קטגוריה:פתניים
גמפיליים

גמפיליים או מקרלי נחש (שם מדעי: Gempylidae) היא משפחת דגים מסדרת הדקראים החיים בים. הם קרובי משפחה רחוקים של הקולייסיים. 

דגים אלה מזכירים במראם ברקודה קטנה בעלת סנפירי גב ארוכים וקוצניים, ראשים גדולים ושיניים חדות ביותר. המינים הגדולים ביותר כמו הThyrsites atun מגיעים לאורך 2 מטר אך רובם קטנים הרבה יותר. 

הם נפוצים במים טרופיים, חלקם עמוקים, בקרבה לקרקעית הים. כולם טורפים דגים ויצורי ים קטנים יותר וחלקם הם דגי מאכל מסחריים.

==מיון==
*משפחה גמפיליים (Gempylidae)
**סוג ומין יחיד Diplospinus multistriatus
**סוג ומין יחיד Epinnula magistralis
**סוג ומין יחיד Gempylus serpens
**סוג ומין יחיד לפידוסיביום פלבוברוניום (Lepidocybium flavobrunneum)
**סוג ומין יחיד Nealotus tripes
**סוג Neoepinnula
**סוג ומין יחיד Nesiarchus nasutus
**סוג Paradiplospinus
**סוג ומין יחיד Promethichthys prometheus
**סוג Rexea
**סוג ומין יחיד Rexichthys johnpaxtoni
**סוג ומין יחיד שׁוֹפִינוּן שַׁמְנוּנִי (Ruvettus pretiosus)
**סוג ומין יחיד Thyrsites atun
**סוג ומין יחיד לוּלַבְנוּן גְּדוֹל-עַיִן (Thyrsitoides marleyi)
**סוג ומין יחיד Thyrsitops lepidopoides
**סוג ומין יחיד Tongaichthys robustus

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1893
קטגוריה:טקסונים שתוארו בידי תאודור גיל
BackBox

בק בוקס (אנגלית: BackBox) היא הפצת גנו/לינוקס, המבוססת על אובונטו, המיועדת לבדיקות חדירה ופגיעויות, לניתוח מערכות ולבדיקות אבטחה.

היא פותחה על ידי רפאל פורטה (Francesco Bonanno), שוחררה בתאריך 9 בספטמבר 2010 (גרסה BackBox Linux RC) ותוך שבועות אחדים הפכה לקהילה רחבת היקף.

המערכת מופצת כשעליה מותקנות מראש תוכניות רבות כגון: סורק הפגיעויות Armitage, כלי ההתקפה Ettercap, רחרחן Wireshark, תוכנת השרת Apache ועוד.

ההפצה ניתנת להורדה בגרסת 32 ו-64 ביט וסביבת המשתמש שלה הוא Xfce.

==רשימת גרסאות==
להלן 6 הגרסאות האחרונות:
{| class="wikitable"
|-
! תאריך יציאה
! גרסה
|-
|20.7.15
|4.3
|-
|12.10.15
|4.4
|-
|27.1.16
|4.5
|-
|8.3.2016
|4.5.1
|-
|26.5.2016
|4.6
|-
|8.12.2016
|4.7
|}

==ראו גם==
* סורק פגיעות
* בדיקת חדירות

==קישורים חיצוניים==

* 
* [http://distrowatch.com/table.php?distribution=backbox עמוד ההפצה] באתר Distrowatch.com 

קטגוריה:הפצות של לינוקס למטרות אבטחה
קטגוריה:תוכנה חופשית
בעז רודקין

בעז רודקין (נולד ב-6 באוקטובר 1962) הוא דיפלומט בשירות החוץ הישראלי. בשנים 2015–2019 כיהן כשגריר ישראל באלבניה וכשגריר לא-תושב בבוסניה והרצגובינה.

== ביוגרפיה ==
רודקין נולד וגדל בחיפה ושירת בצה"ל כחייל וקצין בחטיבת גולני. הוא רכש את השכלתו הגבוהה בחוג ליחסים בינלאומיים באוניברסיטה העברית.

ב-1990 הצטרף לקורס הצוערים של משרד החוץ. בין השנים 1991–1996 שירת בשגרירות ישראל במקסיקו ובשנים 2000–2003 שירת כסגן השגריר בשגרירות ישראל בדבלין. ב-2007 סיים לימודי מוסמך אוניברסיטה במדיניות ציבורית באוניברסיטת תל אביב.

ב-2010 מונה למנהל מחלקת אמריקה הדרומית במשרד החוץ, תפקיד בו כיהן עד 2015. בחודש ינואר של אותה השנה מונה לשגריר ישראל באלבניה ובאפריל 2016 מונה בנוסף לשגריר לא-תושב בבוסניה והרצגובינה. בתקופת כהונתו סייע לפתיחת קו טיסות ישיר בין נמל התעופה בן-גוריון לנמל התעופה האם תרזה, עניין שתרם משמעותית לקידום יחסי הכלכלה והמסחר בין ישראל לאלבניה. 

ב-17 בדצמבר 2023 אישרה הממשלה את מינויו לשגריר ישראל לפינלנד ושגריר לא תושב לאסטוניה<ref></ref>.

== קישורים חיצוניים ==

== הערות שוליים ==

קטגוריה:שגרירי ישראל באלבניה
קטגוריה:שגרירי ישראל בבוסניה והרצגובינה
קטגוריה:דיפלומטים ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1962
אמדאו הראשון, רוזן סבויה

אמדאו הראשון, רוזן סבויה (באיטלקית: Amedeo I di Savoia; 1016 – 1051), היה רוזן סבויה בין השנים 1048 ועד מותו ב-1051.

==ביוגרפיה==
אמדאו נולד בשנת 1016 לאומברטו הראשון, רוזן סבויה ולאנצ'ילה מלנצבורג. אמדאו כונה "הזנב", לאחר שבעת שנפגש עם היינריך השלישי, קיסר האימפריה הרומית הקדושה בשנת 1046, לא הסכים להיפגש עמו ללא כל הפמליה שסבבה אותו.

בשנת 1048 מת אביו אומברטו הראשון, רוזן סבויה, ואמדאו עלה לשלטון במקומו. בשנת 1051 מת אמדאו, ואחיו אודונה הראשון, רוזן סבויה עלה לשלטון במקומו.

==משפחתו==
אמדאו התחתן עם אדילה ממוריין (או אדלג'ידה או אדליידה), שממנה היו לו שני ילדים:
* אומברטו (לא ידוע–1051)
* איימונה, בישוף בלה (לא ידוע–1060)

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אמדאו הראשון, רוזן סבויה בית סבויה נולד:1016 מת:1051
|-
| rowspan="1" align="center"| אומברטו הראשון
| rowspan="1" align="center"| רוזנות סבויה 1048–1051
| rowspan="1" align="center"| אודונה הראשון
|}

קטגוריה:רוזני סבויה
קטגוריה:ילידי 1016

קטגוריה:נפטרים ב-1051
דוד סרנגה

דוד סרנגה (נולד ב-18 בפברואר 1964) הוא דיפלומט ישראלי, המכהן כראש חטיבת הדיפלומטיה הדיגיטלית במשרד החוץ. קודם לכן שימש כשגריר ישראל ברומניה, יועץ בכיר למדיניות חוץ לנשיא מדינת ישראל ראובן ריבלין, כציר לפרלמנט האירופי במשלחת ישראל לאיחוד האירופי בבריסל וכקונסול התקשורת וההסברה בקונסוליה הישראלית בניו יורק.

== ביוגרפיה ==
סרנגה נולד בתל אביב-יפו. לפני הצטרפותו לקונסוליה הישראלית בניו יורק שימש סרנגה כסגן דובר משרד החוץ והיה אחראי לכל המגעים עם התקשורת הזרה בישראל. בתקופה זו הוא היה אחראי למסע ההסברה של ישראל סביב הדיון בבית הדין הבינלאומי לצדק בהאג, בנוגע לגדר ההפרדה. הוא שניהל את ביקורו של השחקן לשעבר כריסטופר ריב בישראל בשנת 2003.

סרנגה שימש גם כיועץ לענייני תקשורת והסברה בשגרירות ישראל בספרד וכסגן שגריר ישראל ברומניה. הוא הוכשר לשירות החוץ הישראלי במשרד החוץ, שם למד דיפלומטיה וכלכלה פוליטית. סרנגה הוא בעל תואר מוסמך במנהל עסקים מהאוניברסיטה העברית בירושלים (1992), ובעל תואר ראשון בסוציולוגיה ובמנהל עסקים עם התמחות בשיווק ובייזום עסקי.

בשירותו בניו יורק, סרנגה היה אחראי לתדמיתה של ישראל בארצות הברית ושימש איש הקשר של ישראל לתקשורת האמריקנית. העיתון ג'ואיש כרוניקל תיאר אותו כ"איש קמפיינים הממתגים מחדש את ישראל". יוזמתו של סרנגה להכליל תכנים ישראליים בכתב העת מקסים עורר ויכוח על הגדרת הדיפלומטיה הציבורית: פרופסור ג'ון ה' בראון מאוניברסיטת ג'ורג'טאון תיאר יוזמה זו כאירוע הראשון בענף החדש של הדיפלומטיה הציבורית. סרנגה היה הדיפלומט הראשון שפעל לקידום יוזמות דיפלומטיות מסוג וב 2.0, שכללו הקמת הבלוג הראשון הרשמי של מדינה, דף במייספייס, ערוץ יוטיוב, חשבון פייסבוק, חשבון טוויטר ובלוג פוליטי.

במהלך מבצע עופרת יצוקה, סרנגה ערך בשמה של מדינת ישראל מסיבת עיתונאים, ראשונה מסוגה בעולם, ברשת החברתית המקוונת טוויטר, כדי לענות על שאלות מהציבור בנוגע למבצע עופרת יצוקה.

סרנגה לצד הנשיא ראובן ריבלין בעת ביקורו ברומניה ב-2021 (במהלך [[מגפת הקורונה ברומניה)]]
באוקטובר 2018 מונה לתפקיד שגריר ישראל ברומניה. ב-2022 הוא סיים את תפקידו. לאחר מכן החל לכהן כראש חטיבת דיפלומטיה דיגיטלית במשרד החוץ.

== קישורים חיצוניים ==

=== כתבות ===
* 
* 

=== מאמרים ===
* 
* 

== הערות שוליים ==

קטגוריה:דיפלומטים ישראלים
קטגוריה:שגרירי ישראל ברומניה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1964
NetStumbler

NetStumbler (באנגלית: NetStumbler שם מלא: Network Stumbler) הוא כלי לבדיקת רשתות אלחוטיות המבוסס קוד סגור.

הכלי משמש כרחרחן מנות בעל יכולת לאיתור רשת אלחוטית חלשות, זמין להורדה במערכות הפעלה חלונות גרסאות: חלונות 2000, חלונות XP, חלונות CE ותומך בתקנים הבאים: 802.11a, 802.11b, 802.11g.

הכלי Vistumbler תומך במערכות החדשות יותר.

בשנת 2004, הופץ העדכון האחרון של התוכנה והוחלט על הפסקת העדכונים ולמרות זאת, ניתן להוריד את התוכנה מהאתר הרשמי.
ממוזער

==מאפיינים==
NetStumbler יכולת לזהות נקודות גישה, להתחבר אליהן ולקבל מספר פרטים: כתובת ה-MAC, שם הרשת (SSID), איכות האות (גרפית) והצפנה.

סריקת הכלי אינה פאסיבית והוא אינו יודע לעבוד עם פרוטוקולי אבטחה WPA, WPA2 אלא עם WEP בלבד.

לכלי מספר תכונות עיקריות: 
* בודק ומאמת תצורות רשת.
* תמיכה במקלטי GPS רבים.
* ממשק סקריפטים.
* בגרסת חלונות CE התוכנה נמצאת כחלק מערכת ההפעלה ונקראת MiniStumbler.
* התחברות אל נקודות גישה עם עוצמת אות חלשה.
* לבדוק את הרשת האלחוטית של המשתמש בתוכנה.
* איתור נקודות גישה עוינות.

==ראו גם==
* רחרחן
* Wireshark
* בדיקת חדירות
* קאלי לינוקס
* Parrot Security
* Kismet

==קישורים חיצוניים==
* 
* [https://www.vistumbler.net האתר הרשמי של Vistumbler (באנגלית)]
* [https://www.ynet.co.il/articles/0,7340,L-2823900,00.html 10 הדיברות של Wi-Fi, אתר ynet]
* [https://www.themarker.com/technation/1.1757704 משדרגים את הרשת האלחוטית, גם אל מחוץ לבית, אתר TheMarker]
* [https://www.hod-ami.co.il/files/59455.pdf הכלי Netstumbler בספרו של דורון סיוון - מדריך Hacking ואבטחת מידע]
* [https://books.google.co.il/books?id=wGJhDNspE3wC&pg=PA479&lpg=PA479&dq=NetStumbler+2019&source=bl&ots=ZGlCYtjFGT&sig=ACfU3U1xl8I_1zONWxMMKz-Mft2x7Ij6cA&hl=iw&sa=X&ved=2ahUKEwjW9PSF_8PhAhUkt3EKHc20B5s4ChDoATAAegQICBAB#v=onepage&q=NetStumbler%202019&f=false הסבר אודות הכלי בספרו של ג'ף מוס, Driving: Drive, Detect, Defend]

==הערות שוליים==

<br />

קטגוריה:תקשורת מחשבים
קייל לנדרי

קייל מארק לנדרי (באנגלית: Kyle Mark Landry; נולד ב-4 באפריל 1986 בקלגרי, קנדה) הוא כדורסלן קנדי המשחק בעמדת הסנטר.

הוא שחקן נבחרת קנדה בכדורסל (מאז 2009) ושיחק במשך 7 שנים בליגה המאוחדת של VTB, בקבוצת טריומף ליוברצי, שהפכה אחר כך לזניט סנקט פטרבורג.

==קריירה==
לנדרי שיחק בליגת NCAA באוניברסיטת צפון אריזונה והיה מהשחקנים המובילים בקבוצתו עם 17.5 נקודות ו-8.1 ריבאונדים.

לאחר השלמת לימודיו במכללה הוא חתם בקבוצת ספורטינו אינובורצלאב הפולנית ובעונתו היחידה בקבוצה, בעונת 2009, החזיק בממוצע של 12.1 נקודות למשחק ו-10 ריבאונדים. 

לקראת עונת 2009 חתם בקבוצת בלפיוס מונס-אנו הבלגית והוא סייע לקבוצה לסיים במקום השני בליגה הבלגית. 

בעונת 2009/2010 הוא חתם במועדון הכדורסל פרוסטיוב מהליגה הצ'כית וכעבור עונה הוזמן לשחק בליגה הרוסית. 

ביולי 2011 לנדרי חתם בקבוצת טריומף ליוברצי שבמחוז מוסקבה. בעונת 2013/2014 חתם על חוזה מחודש עם קבוצת זניט סנקט פטרבורג והיה לקפטן הקבוצה במשך מספר שנים והוביל את הקבוצה לסיים במקום השלישי בליגה במשך שנתיים רצופות. ביוני 2017 עזב את הקבוצה.

==קישורים חיצוניים==

קטגוריה:כדורסלנים קנדים
קטגוריה:כדורסלני נבחרת קנדה
קטגוריה:כדורסלני בלפיוס מונס-אנו
קטגוריה:כדורסלני טריומף ליוברצי
קטגוריה:כדורסלני זניט סנקט פטרבורג
קטגוריה:בוגרי אוניברסיטת צפון אריזונה
קטגוריה:קנדים שנולדו ב-1986
יחסי צרפת–שווייץ

יחסי צרפת–שווייץ הם היחסים הדיפלומטיים שבין הקונפדרציה השווייצרית לבין הרפובליקה הצרפתית. היחסים הם קרובים מסורתית והם חשובים לשתי המדינות מבחינה כלכלית ותרבותית.

המדינות חולקות 600 ק"מ של גבול. הצרפתית היא אחת מארבע השפות הרשמיות של שווייץ והיא השפה הרשמית היחידה בצרפת.

== היסטוריה ==
ב-1516, צרפת ושווייץ חתמו על הסכם של שלום נצחי . הסכם צבאי בין השתיים נחתם ב-1521.

צרפת הקימה שגרירות בשווייץ כבר במאה ה-16 והייצוג השווייצרי הראשון בעולם היה השגרירות בפריז שהוקמה ב-1798 (כמה שנים אחר כך הוקמה הקונסוליה בבורדו). עד סוף המאה ה-19, המדינה היחידה עם נציגות בעיר ברן הייתה צרפת.

נכון לשנת 2015, בשתי המאות האחרונות היו ארבעה ביקורים של נשיאי צרפת בשווייץ: ארמן פלייר באוגוסט 1910, פרנסואה מיטראן, ב-14-15 באפריל 1983, ז'אק שיראק ב-1998, פרנסואה הולנד ב-15-16 באפריל 2015.

== שווייצרים בצרפת וצרפתים בשווייץ ==
194,000 שווייצרים הם תושבי צרפת. הקהילה השווייצרית בצרפת היא הקהילה הגדולה ביותר בעולם של שווייצרים מחוץ למדינה. 163,000 צרפתים חיים בשווייץ; גם כאן מדובר בקהילה הגדולה ביותר מחוץ למדינה. 150,000 ישנם אזרחים נוספים משתי המדינות המתגוררים קרוב לגבול וחוצים אותו מדי יום ביומו כדי לעבוד במדינה השנייה. שווייץ היא גם חלק מאמנת שנגן המבטלת את הגבולות בין מדינות, האמנה מקלה עוד יותר על מעבר הגבול.

== יחסים כלכליים ==
שווייץ היא שותפת הסחר השלישית בגודלה של צרפת (אחרי גרמניה ואיטליה) וישנם הסכמים של שווייץ עם האיחוד האירופי שאף מקלים על הסחר בין השתיים ומאפשרים לו לצמוח. 

==קישורים חיצוניים==

== הערות שוליים ==
{{צרפתית}} [https://www.eda.admin.ch/countries/france/fr/home/vertretungen/botschaft/gebaeude.html Le bâtiment de l'ambassade], Swiss Federal Department of Foreign Affairs (page visited on 14 April 2015).}}
אלירן מלכי

אלירן מלכי (נולד ב-18 בנובמבר 1984) הוא עיתונאי, פובליציסט ובלוגר ישראלי, עורך הבלוג "הפרוקטובלוג".

== קריירה ==
מלכי הוא בעל תואר ראשון בתקשורת מהמכללה למינהל ותואר שני בממשל מהמרכז הבינתחומי הרצליה.

=== עבודתו כדובר ===
את דרכו בעולם התקשורת החל מלכי כדובר ויועץ תקשורתי. ב-2013 שימש כמנהל המשברים והדובר של אשת העסקים רחל סופר וסייע בהדחת נשיאת בית המשפט המחוזי השופטת ורדה אלשיך. לאחר מכן שימש כדובר אתר WinWin של קבוצת ידיעות אחרונות.

=== פעילות חברתית ===
עמד מאחורי קמפיין חברתי שקרא לשחרורו של יונתן היילו. בנוסף השיק קמפיינים שונים להעלאת המודעות למחלת הנטינגטון.

=== פעילות כבלוגר ===

ב-2014 הקים מלכי בלוג בנושא חברה ותקשורת בשם "הפרוקטובלוג". באותה שנה חשף כי בתקופת מבצע צוק איתן, הראפר הצל עמד מאחורי עמותת "האריות של הצל" שכלל לא הייתה רשומה ברשם העמותות אך עם זאת היה לה חשבון PayPal שדרכו הועברו כספים לגורמים בעמותה. הפרוקטובלוג היה הראשון שמיפה את בתי הספר האלימים ביותר בישראל בעזרת מבחני המיצ"ב של משרד החינוך ואף מצא כי האלימות בבתי ספר דתיים גבוהה יותר מבתי ספר ממלכתיים.

בין הפרויקטים של מלכי בבלוג ניתן למצוא את רשימת השופטים והמגשרים הטובים בישראל על פי דירוגם של אלפי עורכי דין שהשתתפו במשוב השופטים של לשכת עורכי הדין בישראל ואת מאגר הפדופילים האזרחי שמרכז בתוכו מקרי פדופיליה ופגיעות מיניות בילדים ובבני נוער שהותרו לפרסום.

בתוכנית הבוקר של שידורי קשת, טען מלכי כי הוא סבור שלרשויות האכיפה אין את המשאבים העצומים הנדרשים לפקח על אותם עברייני מין ועל כן יש להיעזר בציבור ולפתוח את מאגר השמות הסגור לקהל הרחב ולמפות את אותם עבריינים כפי שעושים בארצות הברית מתוך אמונה כי מדובר במחלת נפש שלא ניתן להשתקם ממנה ויש צורך בהגברת תשומת הלב אליה. מנגד נטען כי חופש הפרט גובר על זכות הציבור לדעת וכמו כן חשיפת הפדופילים מקשה על שיקומם.

=== עבודתו כעיתונאי ===

ב-2015 החליף מלכי את אופיר דור ככתב התקשורת והמדיה של עיתון כלכליסט מבית ידיעות אחרונות. במהלך עבודתו בכלכליסט, חשף בין היתר את גביית הכספים של צ'רלטון על משחקי היורו במקומות ציבוריים וזאת בניגוד למדיניות אופ"א ודרישת אקו"ם לקבלת אחוזי הכנסות ממועדונים. במהלך 2017 עזב מלכי את כלכליסט והמשיך בעבודתו כפובליציסט. בימים אלה עובד על דוקטורט בהיסטוריה בנושא ניקולו מקיאוולי ועובד כמורה לאזרחות בבית ספר תיכון בראשון לציון.

== קישורים חיצוניים==

* [https://proktoblog.com/ בלוג 'הפרוקטובלוג']

==הערות שוליים==

קטגוריה:פובליציסטים ישראלים
קטגוריה:סגל כלכליסט
קטגוריה:בלוגרים ישראלים
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1984